Miklós Horthy

Admiralo Miklós Horthy de Nagybánya (1868-1957) esis regento di Hungaria inter 1920 e 1944.

Il naskis en 1868; de 1896 il havis kariero en la milit-navaro di la imperio di Austria-Hungaria, ed en 1918 il divenis Komandanto di la Floto. Estimata kom heroo di la Granda Milito, il esis invitata en 1919 divenar Ministro di Milito, da Gyula Károlyi, chef-ministro di la kontre-revolucionala guvernerio en Hungaria pos la falo di Béla Kun. Ye 1 di marto 1920 la Rejio di Hungaria esis establisata, e la asemblo votis por Horthy kom regento.

Horthy, Miklos